ବୁଧବାର ଭଦ୍ରକ ଜିଲା ତିହିଡ଼ି ବ୍ଲକ ଅଧୀନ ଗୋବିନ୍ଦପୁର ପଞ୍ଚାୟତ ସାଳନ୍ଦୀ ନଦୀରୁ ଜଣେ ମାଛଧରାଳିଙ୍କ ଜାଲରେ ଏକ ଡଲ୍ଫିନ ପଡ଼ିଛି। ନଦୀ ତଟବର୍ତ୍ତୀ କୃତ୍ତିବାସପୁର ଗାଁର ଜଣେ ମାଛଧରାଳିଙ୍କ ଜାଲରେ ଏହି ଡଲ୍ଫିନ ପଡ଼ିଥିଲା । କୂଳକୁ ଅଣାଯିବା ପରେ ଡଲ୍ଫିନଟି ମରିଯାଇଥିବା ଜଣାପଡ଼ିଥିଲା। ଖବର ପାଇ ବନ ବିଭାଗ କର୍ମଚାରୀ ଘଟଣାସ୍ଥଳରେ ପହଞ୍ଚି ମୃତ ଡଲ୍ଫିନକୁ ନେଇଯାଇଥିଲେ। ଏହାର ଓଜନ ପ୍ରାୟ ୧ କୁଇଣ୍ଟାଲ ହେବ । ସୂଚନା ଥାଉକି, ସମୁଦ୍ର ଉପକୂଳବର୍ତ୍ତୀ ବୈତରଣୀ ଓ ସାଳନ୍ଦୀ ନଦୀକୁ ଡଲଫିନଗୁଡ଼ିକ ଚଳପ୍ରଚଳ କରୁଥିବା ବେଳେ ବିଭିନ୍ନ ସମୟରେ ମାଛଧରା ଜାଲରେ ପଡ଼ି ମୃତ୍ୟୁ ହେଉଛି। ଏନେଇ ସତର୍କତା ଜାରି କରାଯାଇଛି ।
